**A 45. sorszámú Klinikai fogászati higiénikus megnevezésű szakképesítés–ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés–ráépülés azonosító száma: 55 725 11

1.2. Szakképesítés–ráépülés megnevezése: Klinikai fogászati higiénikus

1.3. Iskolai rendszerű szakképzésben a szakképzési évfolyamok száma: 0,5

1.4. Iskolarendszeren kívüli szakképzésben az óraszám: 360–440

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: 54 720 02 Fogászati asszisztens szakképesítés

2.3. Előírt gyakorlat: 1 év fogászati asszisztens munkakörben eltöltött idő, szakmai gyakorlat

2.4. Egészségügyi alkalmassági követelmények: szükségesek

2.5. Pályaalkalmassági követelmények: nem szükségesek

2.6. Elméleti képzési idő aránya: 50%

2.7. Gyakorlati képzési idő aránya: 50%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: –

**3. PÁLYATÜKÖR**

3.1. A szakképesítés–ráépüléssel legjellemzőbben betölthető munkakör, munkakörök, foglalkozás, foglalkozások

|  |  |  |  |
| --- | --- | --- | --- |
|  | A | B | C |
| 3.1.1 | **FEOR száma** | **FEOR megnevezése** | **A szakképesítéssel betölthető munkakör(ök)** |
| 3.1.2. | 3325 | Fogászati asszisztens | Klinikai fogászati higiénikus |

3.2. A szakképesítés–ráépülés munkaterületének rövid leírása:

A klinikai fogászati higiénikus a fog(szak)orvos, a fogászati asszisztens és a fogtechnikus mellett tagja a fogászati munkacsoportnak, csapatnek.

A fogászati csapatben végzett munkáján kívül önálló tevékenységet csak a fogászati egészségnevelés terén folytathat. Önálló feladatkörrel csak a páciensek fogászati egészségnevelése és irányítása terén rendelkezik.

Rendelkezik a szükséges anatómiai–élettani ismertekkel.

A gyermek, ifjúsági és/vagy felnőtt fogászati alapellátás keretében prevenciós tevékenységet végez orvosi indikáció és felügyelet mellett.

Az államilag finanszírozott vagy magánszférába tartozó szakellátó ágazatban képzettségének megfelelően segédkezik a páciensek fogászati ellátásában, előkészíti a betegeket komplikáltabb beavatkozásokra, feladatai kiterjednek a kezelt és/vagy szájüregi műtéteken átesett betegek gondozására, és pszichés támogatására.

Aktívan részt vesz a preventív és egyéb gondozási, oktatási intézményrendszerek munkájában: óvoda, iskola– és ifjúsági fogászat, terhes–, csecsemő és kisgyermekgondozás, fogyatékkal élők fogazati prevenciós ellátása, idősek fogazati gondozása valamint ágyhoz, lakáshoz kötöttek fogazati gondozása.

Ismeri a hazai fogászati, és általános egészségügyi rendszer felépítését, működési elveit, követelményrendszerét, a magyarországi egészségügyi normákat, egészségügyi ellátási szinteket.

A szakképesítés–ráépüléssel rendelkező képes:

– az egészséges emberi szervezet, különös tekintettel a szájüreg és a fogazat alapvető biológiai jellemzőit összefüggésében látni

– a szájüregi egészség megőrzését szolgáló alapvető tevékenységeket a páciensekkel megismertetni

– alkalmazni a szakmai kommunikáció alapelveit

– a fogászati beavatkozásokhoz előkészíteni és a fogorvosi, szájsebészeti kezeléseknél, beavatkozásoknál asszisztálni

– a munkaterület feladatait és a munkafolyamatokat szervezni

– orvosi indikáció alapján és orvos felügyelete mellett elvégezni a preventív fogászati beavatkozásokat, szájhigiénés kezeléseket ambuláns és fekvőbetegeken

– elvégezni a szájüreg stomato–onkologiai vizsgálatát

– munkája során alkalmazni a baleset–megelőzési előírásokat, szabályokat

– időben felismerni az egészségügyi kockázatot hordozó helyzeteket, a fertőzésveszélyt, a fertőzések átvitelének módját

– alkalmazni a bizonyítottan fertőzött, magas kockázatot jelentő páciensek kezelésének szabályait

– alkalmazni a fertőzések terjedésének betegről betegre, és/vagy kezelőszemélyzetre való átterjedésének megakadályozási lehetőségeit

– az elsősegélynyújtás szabályai szerint elsősegélyt nyújtani

– munkáját az általános etikai normák, valamint a szakdolgozói munkaköre, feladatai, jogai, és kötelességei szerint végezni

– tájékozódni az általa alkalmazható fogászati prevenciós eljárásokra vonatkozó idegen nyelvű szakirodalomban

– alap számítástechnikai ismereteket felhasználói szinten alkalmazni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés–ráépülés** |
| 3.3.2. | **azonosító száma** |  **megnevezése** | **a kapcsolódás módja** |
| 3.3.3. | 55 720 01 | Egészségügyi gyakorlatvezető | szakképesítés–ráépülés |
| 3.3.4. | 54 720 01 | Perioperatív asszisztens | azonos ágazat |
| 3.3.5. | 54 720 03 | Gyógyszertári asszisztens | azonos ágazat |
| 3.3.6. | 54 723 01 | Gyakorló mentőápoló | azonos ágazat |
| 3.3.7. | 54 723 02 | Gyakorló ápoló | azonos ágazat |
| 3.3.8. | 54 723 03 | Gyakorló csecsemő és gyermekápoló | azonos ágazat |
| 3.3.9. | 54 725 02 | Audiológiai asszisztens és hallásakusztikus | azonos ágazat |
| 3.3.10. | 54 725 03 | Fizioterápiás asszisztens | azonos ágazat |
| 3.3.11. | 54 725 04 | Gyakorló klinikai laboratóriumi asszisztens | azonos ágazat |
| 3.3.12. | 54 725 05 | Gyakorló szövettani asszisztens | azonos ágazat |
| 3.3.13. | 54 725 06 | Kardiológiai és angiológiai szakasszisztens | azonos ágazat |
| 3.3.14. | 54 725 07 | Klinikai neurofiziológiai asszisztens | azonos ágazat |
| 3.3.15. | 54 725 09 | Radiográfiai asszisztens | azonos ágazat |
| 3.3.16. | 54 726 03 | Ergoterapeuta | azonos ágazat |
| 3.3.17. | 54 726 04 | Gyógymasszőr | azonos ágazat |
| 3.3.18. | 55 723 01 | Ápoló | azonos ágazat |
| 3.3.19. | 55 723 02 | Csecsemő és gyermekápoló | azonos ágazat |
| 3.3.20. | 55 723 11 | Mentőápoló | azonos ágazat |
| 3.3.21. | 55 725 18 | Klinikai laboratóriumi szakasszisztens | azonos ágazat |
| 3.3.22. | 55 725 21 | Szövettani szakasszisztens | azonos ágazat |
| 3.3.23. | 55 726 02 | Sportmasszőr | azonos ágazat |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosító száma** | **megnevezése**  |
| 4.3. | 11192–16 | Fogászati higiénikus tevékenysége |
| 4.4. | 11193–16 | Fogászati prevenció, szájhigiéné |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

A képzési curriculum teljesítésének, és a szakmai vizsgára való jelentkezés feltétele egy, a képzésen résztvevő klinikai fogászati higiénikus jelölt által, önállóan elkészítendő záró dolgozat.

A záró dolgozat célja:

Az elsajátított elméleti ismeretek alapján a leendő klinikai fogászati higiénikus a tutora segítségével képes legyen egy bizonyos, a szájhigiénés és/vagy prevenciós tevékenységgel összefüggő problémát meghatározni (pld. esetleírás,: szájvizsgálat. rtg.,fotó, kezelés ).

A záró dolgozat jellemzői, követelményei:

– a megoldandó probléma valódi legyen, elméleti vagy gyakorlati jellegű;

– elkészítése kötelezően a kijelölt, vagy választott tutor irányításával, és segítségével történik;

– a tutor választás előzetes megbeszélés alapján történik a szakképzésben résztvevő szakmai előadók közül;

– a hallgató köteles legalább két alkalommal a tutorával konzultálni, mely konzultációt a tutor az aláírásával igazolja;

– a záró dolgozatot magyar nyelven írhatják, terjedelme nem haladhatja meg a 25 oldalt (Times New Roman 12 – betűtípus, 1,5 sortávolság). Ebbe a táblázatok, ábrák, szemléltető anyagok nem tartoznak bele;

– plágium, vagy a hivatkozások elhagyása, nem megfelelő alkalmazása a Klinikai fogászati higiénikus jelölt szakképzési programból való kizárását vonja maga után;

– a záró dolgozatot egy bekötött és egy elektronikus formában, a Klinikai fogászati higiénikus jelölteknek kötelezően le kell adni 10 nappal a komplex vizsga megkezdése előtt.

A záró dolgozat értékelésének szempontjai:

– Adható osztályzatok: jeles(5), jó(4), közepes(3), elégséges(2), elégtelen(1);

– Elégtelen(1) osztályzattal nem lehet komplex záró vizsgára jelentkezni;

A záró dolgozat értékelése a szakmai követelmény–modulok felelőse vagy a tantárgyak/témakörök felelőseinek feladata.

Az iskolarendszeren kívüli szakképzésben az 5.2. alpontban előírt valamennyi modulzáró vizsga eredményes letétele, az előírt gyakorlatok igazolt teljesítése, valamint osztályzattal értékelt záró dolgozat megléte.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
|  | **A szakképesítés–ráépülés szakmai követelménymoduljainak** |
|  | **azonosító száma** | **megnevezése** | **a modulzáró vizsga vizsgatevékenysége** |
| 5.2.1. | 11192–16 | Fogászati higiénikus tevékenysége | gyakorlati és szóbeli |
| 5.2.2. | 11193–16 | Fogászati prevenció, szájhigiéné | gyakorlati és szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább elégségesre (2) értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Fogászati higiénikus tevékenységei, fogászati prevenciós tevékenység, szájhigiénés feladatok

A vizsgafeladat ismertetése:

A fogászati szakrendelőben a kezelő helységet, valamint a fogászati kezelésekhez szükséges eszközöket előkészíti, asszisztál beavatkozásoknál, az adott kezelési feladatot kivitelezi,

elvégzi a kezelőszékben ülő páciens instruálását, illetve motiválását, a fogászati prevenciós feladatokat az adott szituációban kivitelezi.

A vizsgafeladat időtartama: 60 perc

A vizsgafeladat értékelési súlyaránya: 50%

5.3.2. Központi írásbeli vizsgatevékenység

A vizsgafeladat megnevezése: Komplex szakmai írásbeli feladatsor

A vizsgafeladat ismertetése: Központilag összeállított feladatsor, amely a következő elemeket tartalmazzák:

A fogászati kezelések szakmai ismereteinek alkalmazása, dokumentálása a klinikai fogászati higiénikus tevékenységében a konzerváló fogászat, a fogpótlástan, a szájsebészet, szájnyálkahártya betegségek, a parodontológia, a gyermekfogászati szakellátás során.

A vizsgafeladat időtartama: 90 perc

A vizsgafeladat értékelési súlyaránya: 20%

5.3.3. Szóbeli vizsgatevékenység

A vizsgafeladat megnevezése: Fogászati higiénikus tevékenységei, fogászati prevenciós tevékenység, szájhigiénés feladatok

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények fejezetben szereplő szakmai követelménymodulok témaköreinek mindegyikét tartalmazzák

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 30%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítés–ráépüléssel kapcsolatos előírások az állami szakképzési és felnőttképzési szerv http://www.nive.hu/ című weblapján érhetők el a Szak– és Felnőttképzés Vizsgák menüpontban

5.5. A szakmai vizsga értékelésének a szakmai vizsgaszabályzattól eltérő szempontjai:

**6. ESZKÖZ– ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz– és felszerelési jegyzék** |
| 6.2. | Elméleti oktatáshoz és demonstrációs gyakorlatokhoz oktatóhelység |
| 6.3. | Informatika szaktanterem számítógépekkel és perifériákkal |
| 6.4 | Oktatástechnikai eszközök (tábla, projektor, interaktív tábla, kivetítő vászon, számítógép) . |
| 6.5. | Működő fogászati egységkészülék |
| 6.6. | Szájsebészetben alkalmazott eszközök:fogászati fogók fogcsoportonként, sebészi kések, sebészi ollók, Balogh–féle ínyleválasztó, raspatórium, szájsebészeti vésők, csontfúrók, Volkmann–féle kanál, Kerpel féle kanál, csontcsípők, fogemelők, gyökér emelők, horgas csipesz, anatómiai csipesz, érfogó, szájzúg kampó, sebkampó, lapocok, tűfogó, atraumatikus varróanyagok, sebészeti szívó |
| 6.7. | Gyermekfogászatban használt speciális eszközök |
| 6.8. | Fogászati eszközök: fogászati tükör, fogászati szonda, fogászati csipesz, különféle parodontalis szondák, kézi depurátorok, supra– és subgingivalis depurátorok, Gracy küret szett, különféle küret kanalak, parodontalis kések, speciális parodontalis scalerek, ollók, polírozó kefék, csíkok, mulázs, kézi fogkeféket bemutató szett. |
| 6.9. | Gépi eszközök: sonikus és ultrahangos depurátorok, EVA System, Air Flow készülék, elektromos és ultrahangos fogkefe bemutató szett |
| 6.10. | Fogászati röntgenkészülék |
| 6.11. | Dokumentumok |
| 6.12. | Archiválás eszközei |

**7. EGYEBEK**

7.1. A szakmai vizsgabizottságban való részvételre kijelölt szakmai szervezet:

Magyar Egészségügyi Szakdolgozói Kamara